Аԥсны атәылауаҩ жәанызқь инареиҳаны закәаншьаҭада асигарет лыдбалан
13:50 25.11.2022 (ирҿыцуп: 13:57 25.11.2022)
© Foto / пресс-служба г. Сочи Краснодарской таможниКонтрабанда сигарет
© Foto / пресс-служба г. Сочи Краснодарской таможни
Урыстәылатәи азакәанԥҵара инақәыршәаны аҳәаа ахыгара алшоит ааглыхреи акоммерциатә усуреи ирызкым аҭыҭынаалыҵ 200 сигарет ма 50 сигара еиҳамкәан.
АҞӘА, абҵара 25 – Sputnik. Аҳазалхратә аушьҭырҭатә ҭыԥ "Ԥсоу" аусуҩцәа дааныркылеит закәаншьаҭада асигарет аҳәаа ахыгара зҽазызшәаз Аԥсны атәылауаҩ. Абри атәы аанацҳауеит Аԥсны аҳазалхырҭатә еилакы апресс-маҵзура.
Аҳазалхыҩцәа иааныркылаз аԥҳәыс леидара ангәарҭоз илыдырбалеит аԥснытәи акцизтә дырга зқәымыз 10 600 сигарет.
Асигаретқәа згоз илымхуп. Административтә зинеилагарақәа рзы аматериалқәа нашьҭуп ареспублика аҳазалхратә еилакы аҳазалхратә ҭҵаарақәа рыҟәшахьы.